|  |
| --- |
| Kauno miesto savivaldybės |
| 2023–2025 metų strateginio veiklos [plano](file:///C:\Users\laurbaci\Downloads\t2310001priedas1.docx) |
| 1 priedas |
| **ATVIRUMO IR BENDRADARBIAVIMO, PLĖTOJANT MIESTO EKONOMIKĄ, KULTŪRĄ IR TURIZMĄ, PROGRAMOS APRAŠYMAS** |

|  |  |  |  |
| --- | --- | --- | --- |
| Biudžetiniai metai | 2023 metai | | |
| Asignavimų valdytojas (-ai), kodas | Kauno miesto savivaldybės administracija, 188764867 | | |
| Vykdytojas (-ai) | Kauno miesto savivaldybės administracija | | |
| Programos pavadinimas | Atvirumo ir bendradarbiavimo, plėtojant miesto ekonomiką, kultūrą ir turizmą, programa | Kodas | 1 |

|  |  |  |  |  |  |  |
| --- | --- | --- | --- | --- | --- | --- |
| Ilgalaikis prioritetas  (pagal SPP) | Atvirumas ir bendradarbiavimas plėtojant miesto ekonomiką, kultūrą ir turizmą | | | Kodas | 1 | |
| **Programos tikslas** | | Modernus ir aukštą pridėtinę vertę kuriantis technologijų miestas | Kodas | | | 1.1 |
| **Tikslo įgyvendinimo aprašymas**  Norint įgyvendinti viziją – Kaunui tapti aukštųjų technologijų ir modernios pramonės miestu, siekiama daryti teigiamą įtaką visiems svarbiausiems verslo bendruomenės segmentams, keliamas tikslas išspręsti keturis pagrindinius uždavinius: užtikrinti, kad mieste būtų prieinama visa tinkama infrastruktūra pritraukti naujus stambius investuotojus; sudaryti tinkamas sąlygas naujam inovatyviam ir aukštą pridėtinę vertę kuriančiam verslui steigti; puoselėti ir skatinti esamų smulkių ir vidutinių įmonių plėtrą; užtikrinti, kad žmonės ir kroviniai iš Kauno ir į Kauną keliautų patogiai, greitai ir darniai. Sėkmingai įgyvendinus ekonominės aplinkos gerinimo srities uždavinius, Kaunas taps konkurencingu proveržio miestu ne tik šalyje, bet ir visame regione. | | | | | | |
| **1.1.1 uždavinys. Stiprinti kryptingą ekonominę specializaciją, pritraukiant tiesiogines užsienio ir vietos investicijas**  Pirmuoju uždaviniu siekiama užtikrinti, kad užsienio investuotojų kelionė iki Kauno ir įsikūrimas Kaune būtų kuo paprastesnė, kartu dedant dideles pastangas, kad Kaune įsikūrę investuotojai būtų suinteresuoti plėsti savo veiklą ir vystyti naujus, aukštą pridėtinę vertę kuriančius projektus ir produktus. Būtinas nuoseklus darbas gerinant investicinę aplinką Kaune ir potencialių užsienio investuotojų pritraukimas. Siekiama padidinti investicinį Kauno patrauklumą, tai padės įtvirtinti pagrindines miesto ekonomines specializacijas: inžinerinę ir automobilių pramonę, gyvybės mokslus, informacijos ir ryšių technologijas. Investuotojų pritraukimas yra neatsiejamas nuo miesto įvaizdžio kūrimo, todėl siekiama Kauno miesto matomumo užsienio žiniasklaidos pranešimuose, taip tiesiogiai gerinant pozicionavimą tarp prioritetinių užsienio investuotojų | | | | | | |

1.1.1.1 priemonė. Siekti, kad Kaunas būtų prioritetinė steigimosi ir plėtros vieta aukštos pridėtinės vertės investuotojams ir verslams

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Investuotojų pasitenkinimo miesto investicine aplinka indeksas | Balas | 3,90 | 3,90 | 4,00 |

1.1.1.2 priemonė. Vystyti tarptautinio miesto žinomumą ir įvaizdį didinančią rinkodarą

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Reikšmingų pranešimų apie Kauno miestą skaičius | Vnt. | 20,00 | 30,00 | 30,00 |

|  |
| --- |
| **1.1.2 uždavinys. Įgalinti inovacijomis grįsto verslo plėtrą**  Antruoju uždaviniu siekiama išbandyti ir plačiai taikyti naujas ir pagerinti esamas priemones, skatinančias visavertę Kauno miesto inovacijų ekosistemos plėtrą. Tam būtinas produktyvus bendradarbiavimas su miesto akademine bendruomene ir mokslinių tyrimų ir eksperimentinės plėtros veiklas vystančiomis įmonėmis. Taip pat siekiama, kad mieste būtų prieinamos kokybiškos verslo paramos paslaugos visiems novatoriškų idėjų turintiems startuoliams, ir kartu tikslingai vystyti naujas patrauklias erdves, kurios leis lengviau sinergizuoti jaunų įmonių ambicijas, idėjas ir stiprinti pačią Kauno startuolių bendruomenę. Galiausiai, siekiama tiesiogiai prisidėti prie inovacijų plėtros numatant platesnį ikiprekybinių ir kitų inovacinių viešųjų pirkimų taikymą, taip kuriant paskatas pritaikyti inovacijas viešajame sektoriuje, ir paskatinti inovatyvias vietos įmones ir jų bendruomenę vystyti rinkos potencialą turinčius naujus produktus ir paslaugas |

1.1.2.1 priemonė. Siekti, kad Kaunas būtų prioritetinė steigimosi ir plėtros vieta aukštos pridėtinės vertės investuotojams ir verslams

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Kauno Aleksoto inovacijų pramonės parke sukurtų darbo vietų skaičius | Vnt. | 10,00 | 17,00 | 29,00 |
| Aukštojo mokslo įstaigose sukurtų atžalinių įmonių skaičius | Vnt. | 3,00 | 3,00 | 4,00 |

1.1.2.2 priemonė. Remti regiono inovacines veiklas ir skatinti jų panaudojimą miesto aplinkoje

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Vykdomų inovatyvių viešųjų pirkimų skaičius | Vnt. | 0,00 | 1,00 | 1,00 |
| Startuolių skaičius | Vnt. | 183,00 | 199,00 | 216,00 |

|  |
| --- |
| **1.1.3 uždavinys. Didinti miesto patrauklumą naujiems ir augantiems verslams**  Trečiuoju uždaviniu siekiama gerinti informacijos sklaidą ir kurti skatinimo programas, padėsiančias verslams reaguoti į ateities iššūkius. Norint sukurti patogų miestą ne tik gyventojams, bet ir verslui, būtina užtikrinti aukštą paslaugų lygį verslo subjektams. Siekiant atliepti užsienio ir vietos verslo poreikius, Kauno mieste turi būti tinkamas tiek kvalifikuotos, tiek paslaugų sektoriaus ir profesinių sričių darbo jėgos lygis – tam reikės ypač glaudaus tarpsektorinio bendradarbiavimo ir įvairių skatinimo priemonių, bus išnaudojamas Kauno, kaip akademiškiausio miesto, potencialas |

1.1.3.1 priemonė. Užtikrinti pakankamą aukštos ir vidutinės pridėtinės vertės industrijų darbo jėgos pasiūlą

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Užimtų gyventojų skaičius, tūkst. asmenų | Asm. | 154,00 | 154,70 | 155,50 |

1.1.3.2 priemonė. Skatinti kauniečių verslumą

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Per metus įregistruotas mažų ir vidutinių įmonių skaičius | Vnt. | 2 219,00 | 2 358,00 | 2 499,00 |

1.1.3.3 priemonė. Vystyti kokybiškas paslaugas verslui

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Galimybių kurti ir vystyti verslą Kaune indeksas | Balas | 4,00 | 0,00 | 4,10 |

|  |
| --- |
| **1.1.4 uždavinys. Stiprinti miesto išorinį keleivių ir krovinių susisiekimą**  Uždaviniu siekiama stiprinti Kauno, kaip strategiškai palankios lokacijos – geografinio Lietuvos centro – pozicijas, išnaudojant nacionalinius ir tarptautinius logistinius tinklus („Via Baltica“, „Rail Baltica“, vandens kelias E41). Gerinant svarbų investiciniam patrauklumui miesto pasiekiamumą, turi būti užtikrinta, kad keleivių atvykimas į Kauną būtų kuo greitesnis ir paprastesnis – taip prisidėtų ir prie atvykstamojo turizmo skatinimo. Išskirtinis dėmesys bus skiriamas vandens keliams įveiklinti – siekiant vystyti darnią ir intermodalią logistiką, kartu su nacionalinėmis institucijomis bus stengiamasi „atverti“ Nemuną komercinei laivybai |

1.1.4.1 priemonė. Didinti miesto tarptautinį pasiekiamumą

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Užsienio miestų, iš kurių sausumos, oro ir vandens transporto maršrutais (tiesiogiai) galima pasiekti Kauno miestą, skaičius | Vnt. | 44,00 | 44,00 | 45,00 |

1.1.4.2 priemonė. Vystyti vandens kelių komercinį potencialą

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Nemunu perplukdytų krovinių kiekis,  tūkst. tonų | T | 100,00 | 250,00 | 357,50 |

|  |  |  |  |
| --- | --- | --- | --- |
| **Programos tikslas** | Kaunas – Baltijos jūros regiono įtraukios ir inovatyvios kultūros, konkurencingas keliautojų miestas, atviras idėjų mainams ir bendradarbiavimui | Kodas | 1.2 |
| **Tikslo įgyvendinimo aprašymas**  Kultūriniame gyvenime dalyvaujantys asmenys ne tik ugdo gebėjimus, turtina savo asmenybę, tačiau pasižymi ir stipresniu subjektyviu gerovės jausmu, geba suprasti, kritiškai vertinti visuomenėje vykstančius pokyčius. Kultūra – puikus visuomenės socialinių problemų sprendimo įrankis, kuris privalo tapti neatsiejama kiekvieno individo gyvenimo dalimi, o tai pasiekti galima tik padarius kultūrą visiems prieinamą ir įtraukią. Siekiant didinti kultūros naudą ir dar aktyviau įtraukti gyventojus į kultūrines veiklas, svarbu, kad kultūros ir meno subjektai nuolatos atnaujintų savo veiklą, permąstytų aktualius visuomenėje vykstančius procesus, integruotų inovatyvius sprendimus. Prie socialinės sanglaudos stiprinimo ir ekonominės vertės kūrimo taip pat prisideda tinkamai išsaugotas ir įveiklintas kultūros paveldas, kuris padeda išsaugoti istorinę atmintį, suvokti savo miesto daugiakultūres tradicijas. Kultūra ir kultūros paveldas yra viena pagrindinių turizmo priežasčių, kadangi sudaro didžiąją ir esminę kiekvieno pasakojimo apie lankytinus objektus dalį. Dėl šios priežasties kultūros turinys generuoja didžiąją dalį turizmo srautų ir skatina vidaus turizmą. Turizmui skatinti svarbus ir miesto turistinio potencialo panaudojimas, darniai vystoma turizmo infrastruktūra, didinama turizmo paslaugų ir produktų įvairovė, kuriamas savitas miesto įvaizdis ir efektyvi tikslinių rinkų komunikacija. Tai sudaro prielaidas didinti miesto žinomumą, augti turistų ir jų nakvynių skaičiui, keliautojų pasitenkinimui lankantis Kauno mieste. | | | |
| **1.2.1 uždavinys. Užtikrinti įtraukios, prieinamos, kokybiškos kultūros plėtrą ir inovacijas**  Pirmuoju uždaviniu siekiama, kad mieste būtų užtikrinta įtraukios, prieinamos, kokybiškos kultūros plėtra ir inovacijos. Europos kultūros sostinės 2022 titulas leido miestui įtvirtinti kultūrą ir kūrybiškumą kaip vieną esminių tvarios miesto raidos sąlygų, užtikrinti gausią kultūros renginių pasiūlą. Gyventojų įtrauktis į kultūrinį gyvenimą bus visų kultūros paslaugas teikiančių subjektų prioritetinė kryptis, siekiant palaikyti 2022 m. kultūrinio gyvenimo ritmą. Inovatyvių kultūros paslaugų ir produktų įvairovė mieste prisidės prie kultūros įstaigų paslaugų gerinimo ir gyventojų įsitraukimo į dalyvavimą kultūros veiklose. Bus siekiama didinti dėmesį socialiai pažeidžiamoms grupėms, užtikrinant jų integraciją į kultūrinį gyvenimą. Kultūros srityje veikiančių organizacijų, švietimo įstaigų ir verslo bendradarbiavimo skatinimas prisidės prie įvairesnio kultūrinių paslaugų spektro, įtrauks daugiau gyventojų į kultūrinį užimtumą ir gerins vartotojų patirtis – pasitenkinimą kultūros paslaugomis ir kultūros paveldo tvarkymu | | | |

1.2.1.1 priemonė. Gerinti kultūros įstaigų paslaugų kokybę (vartotojų patirtis)

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Gyventojų pasitenkinimo kultūros paslaugomis indeksas | Balas | 8,00 | 0,00 | 8,20 |

1.2.1.2 priemonė. Didinti inovatyvių kultūros paslaugų ir produktų įvairovę

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Gyventojų (15 metų ir vyresnių), per pastaruosius 12 mėnesių vartojusių scenos menų kultūros produktus / paslaugas, dalis | Proc. | 95,00 | 0,00 | 0,00 |
| Gyventojų (15 metų ir vyresnių), per pastaruosius 12 mėnesių vartojusių kultūros paveldo produktus / paslaugas, dalis | Proc. | 91,00 | 0,00 | 0,00 |
| Gyventojų (15 metų ir vyresnių), per pastaruosius 12 mėnesių vartojusių bibliotekų produktus / paslaugas, dalis | Proc. | 35,00 | 0,00 | 0,00 |
| Gyventojų (15 metų ir vyresnių), per pastaruosius 12 mėnesių vartojusių filmų ir vaizdo menų produktus / paslaugas, dalis | Proc. | 95,00 | 0,00 | 0,00 |

1.2.1.3 priemonė. Skatinti miestiečių kultūrinį dalyvavimą (įtraukti į kultūrines veiklas įvairias miestiečių grupes)

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Gyventojų, kurie yra dalyvavę mecenatystės labdaringoje, savanorystės, bendruomeninėje veikloje, dalis | Proc. | 30,00 | 0,00 | 0,00 |
| Gyventojų, kurie patys aktyviai dalyvauja kultūrinėse veiklose, dalis | Proc. | 51,00 | 0,00 | 0,00 |
| Socialinę ir kultūrinę atskirtį patiriančių gyventojų grupių, dalyvaujančių kultūrinėse veiklose, dalis nuo visų gyventojų | Proc. | 10,00 | 0,00 | 0,00 |

1.2.1.4 priemonė. Skatinti kultūros ir kitose srityse veikiančių organizacijų, švietimo įstaigų ir verslo bendradarbiavimą

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Kultūros projektų / veiklų, vykdytų bendradarbiaujant su kitomis organizacijomis, skaičius | Vnt. | 100,00 | 40,00 | 45,00 |

|  |
| --- |
| **1.2.2 uždavinys. Užtikrinti darnų kultūros įstaigų ir infrastruktūros valdymą, paveldo ir miesto viešųjų erdvių įveiklinimą**  Antruoju uždaviniu siekiama užtikrinti darnų kultūros įstaigų ir infrastruktūros valdymą, paveldo ir miesto viešųjų erdvių įveiklinimą. Viešosios kultūros infrastruktūros atnaujinimas ir plėtra taps svarbiu veiksniu, padėsiančiu pagerinti ir užtikrinti kultūros paslaugų prieinamumą visoms asmenų grupėms, įskaitant visus, turinčius mažiau galimybių dėl negalios ar sveikatos problemų ir kitų socialinių iššūkių. Bus siekiama pritaikyti ne tik kultūros įstaigų infrastruktūrą, bet ir didelį dėmesį skirti kultūros paslaugų pritaikymui atskirtį dėl negalios ar kitų sveikatos problemų patiriančioms asmenų grupėms. Plėtojant viešąją kultūros infrastruktūrą bus užtikrintas kultūros paveldo saugojimas, tvarkymas, populiarinimas ir pritaikymas šiuolaikinės visuomenės kultūros reikmėms. Dėmesys bus skiriamas ir efektyviam kultūros paslaugų valdymui, tai leis užtikrinti kokybiškas paslaugas, atitiks visuomenės poreikius ir skatins kultūrinį dalyvavimą |

1.2.2.1 priemonė. Užtikrinti viešosios kultūros infrastruktūros atnaujinimą ir plėtrą, pagerinti kultūros paslaugų prieinamumą

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Kultūros objektų, kuriuose pagerintos sąlygos ir jų prieinamumas, skaičius | Vnt. | 2,00 | 3,00 | 1,00 |
| Savivaldybės kultūros įstaigų paslaugų, pritaikytų žmonėms su negalia, skaičius | Vnt. | 2,00 | 2,00 | 2,00 |
| Kultūros objektų, kuriuose pagerintos sąlygos ir jų prieinamumas, skaičiaus pokytis palyginti su praėjusiais metais | Proc. | 100,00 | 50,00 | -66,00 |

1.2.2.2 priemonė. Sudaryti sąlygas saugoti, įveiklinti miesto paveldą, pritaikyti šiandieniniams poreikiams, įveiklinti miesto viešąsias erdves

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Kultūros veiklų / renginių, įvykusių Kauno viešosiose erdvėse, skaičiaus pokytis | Proc. | 1,00 | 1,00 | 1,00 |
| Pablogėjusios būklės kultūros paveldo objektų dalis | Proc. | 10,00 | 10,00 | 10,00 |
| Pagerėjusios arba nepakitusios būklės kultūros paveldo objektų dalis | Proc. | 90,00 | 90,00 | 90,00 |
| Gyventojų pasitenkinimo kultūros paveldo tvarkymu Kauno mieste indeksas | Balas | 7,20 | 0,00 | 7,60 |

1.2.2.3 priemonė. Vystyti Kauną kaip atvirą, konkurencingą ir išskirtinę vertę kuriantį turizmo traukos centrą

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Savivaldybės kultūros biudžetinių įstaigų pajamų, gautų už mokamas paslaugas, pokytis | Proc. | 0,00 | 5,00 | 1,00 |

|  |
| --- |
| **1.2.3 uždavinys. Vystyti Kauną kaip atvirą, konkurencingą ir išskirtinę vertę kuriantį turizmo traukos centrą**  Trečiuoju uždaviniu siekiama efektyviai išnaudoti Kauno miesto turizmo potencialą, didinti turistinės vietovės patrauklumą, mažinti turizmo sezoniškumą, pritraukti didesnį turistų skaičių ir didinti keliautojų pasitenkinimą. Kuriant naujus ir atnaujinant esamus traukos objektus, bus kuriama šiuolaikiška turizmo infrastruktūra. Skatinant viešosios ir privačios partnerystės projektus ir iniciatyvas, bus siekiama kurti novatoriškus ir konkurencingus turizmo produktus pritraukiant tarptautinio lygio renginius. Turizmo paslaugų kokybės gerinimas, konkurencingų ir inovatyvių turizmo produktų vystymas apims naujų turizmo patirčių, maršrutų ir produktų kūrimą, turizmo paslaugų kokybės gerinimą, turizmo ir svetingumo sektoriaus dalyvių kompetencijų stiprinimą, turizmo verslo ir mokslo įstaigų bendradarbiavimo skatinimą. Kuriamas savitas miesto turistinis įvaizdis ir kryptinga turizmo rinkodara, vykdoma tikslinėse rinkose, leis įgyvendinti kūrybingus ir efektyvius integruotos rinkodaros komunikacijos projektus. Kauno miesto pažinimas bus skatinamas įgyvendinant tradicines ir skaitmenines rinkodaros priemones, kurios prisidės prie didėjančio atvykstamojo ir vietinio turizmo. Kauną pozicionuojant kaip patrauklią turistinę vietovę, bus siekiama vykdyti darnų turizmo plėtros planavimą, įgyvendinimą ir stebėseną, atsižvelgiant į turistų poreikius, ekonominę naudą miestui ir gyventojams, tai pat analizuoti ir reaguoti į Kauno miesto keliautojų poreikius, atliekant turistų apklausas ir slapto pirkėjo (vietovės analizės) tyrimus |

1.2.3.1 priemonė. Darniai vystyti konkurencingą turizmo infrastruktūrą

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Naujų turizmo traukos objektų skaičius | Vnt. | 2,00 | 2,00 | 2,00 |

1.2.3.2 priemonė. Skatinti viešosios ir privačios partnerystės projektus, vystant traukos objektus ir su turizmu susijusias iniciatyvas

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Įgyvendintų programų skaičius | Vnt. | 1,00 | 1,00 | 2,00 |
| Naujų turizmo traukos ir paslaugų objektų skaičius | Vnt. | 2,00 | 2,00 | 4,00 |

1.2.3.3 priemonė. Gerinti turizmo paslaugų kokybę, vystyti konkurencingus ir inovatyvius turizmo produktus

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Turizmo produktų skaičius | Vnt. | 2,00 | 2,00 | 2,00 |

1.2.3.4 priemonė. Vystyti savitą (*kaunastišką*) turistinį įvaizdį ir kryptingai vykdyti turizmo rinkodarą

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Interneto svetainės „Visit Kaunas“ lankytojų skaičiaus pokytis | Proc. | 15,00 | 10,00 | 10,00 |

1.2.3.5 priemonė. Užtikrinti efektyvų ir atsakingą Kauno, kaip patrauklios turistinės vietovės, valdymą

|  |  |  |  |  |
| --- | --- | --- | --- | --- |
| Priemonės produkto vertinimo kriterijus | Matas | 2023 m. | 2024 m. | 2025 m. |
| Turistų pasitenkinimo lygis | Proc. | 80,00 | 0,00 | 0,00 |

**Bendras lėšų poreikis ir numatomi finansavimo šaltiniai**

Eur

|  |  |  |  |  |
| --- | --- | --- | --- | --- |
| Finansavimo šaltiniai | | 2023 m. asignavimų planas | 2024 m. asignavimų planas | 2025 m. asignavimų planas |
| Kodas | Pavadinimas |
| 1. | Savivaldybės biudžeto lėšos | 32 789 213,59 | 25 947 114,00 | 28 845 396,00 |
| 1.1. | Savivaldybės biudžeto asignavimai savarankiškosioms funkcijoms atlikti | 32 676 925,59 | 24 834 826,00 | 22 301 908,00 |
| 1.1.1. | Pajamų lėšos programai finansuoti | 1 704 073,59 | 1 649 575,00 | 1 664 810,00 |
| 1.1.2. | Asignavimai kitoms savarankiškosioms funkcijoms atlikti | 30 972 852,00 | 23 185 251,00 | 20 637 098,00 |
| 1.2. | Skolintos lėšos |  | 1 000 000,00 | 6 431 200,00 |
| 1.3. | Dotacijos | 112 288,00 | 112 288,00 | 112 288,00 |
| 1.3.6. | Kita dotacija | 112 288,00 | 112 288,00 | 112 288,00 |
| 2. | Europos Sąjungos struktūrinių fondų ir kitų fondų paramos lėšos | 4 135 172,00 |  |  |
| 3. | Lėšos iš valstybės biudžeto | 292 778,00 |  |  |
| 4. | Kitos lėšos | 5 425,00 |  |  |
|  | **Iš viso** | **37 222 588,59** | **25 947 114,00** | **28 845 396,00** |